Αυγά σκραμπλ με τσένταρ και καπνιστό ζαμπόν
Αυτό το πιάτο συνδυάζει την κρεμώδη υφή του τσένταρ με την απολαυστική γεύση του καπνιστού μπέικον. Ένα πολύ νόστιμο και εύκολο πιάτο για πρωινό ή brunch.
10 αυγά, 100 ml γάλα, πλήρες, 300 γρ. τσένταρ, τριμμένο, 150 γρ. ζαμπόν καπνιστό, ψιλοκομμένο, 40 γρ. βούτυρο αγελάδος, 1/2 μάτσο σχοινόπρασο, ψιλοκομμένο, αλάτι, πιπέρι φρεσκοτριμμένο
Για να ετοιμάσουμε τα αυγά σκραμπλ με τσένταρ και καπνιστό ζαμπόν σε ένα μπολ ανακατεύουμε καλά με το σύρμα τα αυγά με το γάλα. Προσθέτουμε το τυρί και το ζαμπόν.Σε ένα μεγάλο αντικολλητικό τηγάνι λιώνουμε το βούτυρο σε χαμηλή φωτιά.Ρίχνουμε το μείγμα αυγών και ανακατεύουμε αργά, αλλά συνεχώς, με σπάτουλα μέχρι να αρχίσουν τα αυγά να στερεοποιούνται, αλλά να μη στεγνώσουν.Αποσύρουμε όσο τα αυγά είναι ακόμη ζουμερά, προσθέτουμε το σχοινόπρασο και αλατοπίπερο και σερβίρουμε.
Αυγά,Γάλα,Τυρί